CELEX: 32019D0610
Language: fi
Date: 2019-04-08 00:00:00
Title: Neuvoston päätös (EU) 2019/610, annettu 8 päivänä huhtikuuta 2019, Euroopan yhteisöjen ja niiden jäsenvaltioiden sekä Israelin valtion välisestä assosioinnista tehtyyn Euro–Välimeri-sopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan tekemisestä Euroopan unionin ja sen jäsenvaltioiden puolesta

16.4.2019   
               
               
                  FI
               
               
                  Euroopan unionin virallinen lehti
               
               
                  L 105/1
               
            
         NEUVOSTON PÄÄTÖS (EU) 2019/610,
         annettu 8 päivänä huhtikuuta 2019,
         Euroopan yhteisöjen ja niiden jäsenvaltioiden sekä Israelin valtion välisestä assosioinnista tehtyyn Euro–Välimeri-sopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan tekemisestä Euroopan unionin ja sen jäsenvaltioiden puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 6 kohdan a alakohdan kanssa,
         ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Euroopan yhteisöjen ja niiden jäsenvaltioiden sekä Israelin valtion välisestä assosioinnista tehty Euro–Välimeri-sopimus (2), jäljempänä ’sopimus’, allekirjoitettiin 20 päivänä marraskuuta 1995. Sopimus tuli voimaan 1 päivänä kesäkuuta 2000.
                  
               
                     (2)
                  
                  
                     Kroatian tasavallasta tuli Euroopan unionin jäsenvaltio 1 päivänä heinäkuuta 2013.
                  
               
                     (3)
                  
                  
                     Kroatian tasavallan liittymisasiakirjan 6 artiklan 2 kohdan mukaisesti Kroatian tasavallan liittymisestä sopimukseen on sovittava tekemällä sopimukseen pöytäkirja neuvoston, joka tekee ratkaisunsa yksimielisesti jäsenvaltioiden puolesta, ja Israelin valtion välillä.
                  
               
                     (4)
                  
                  
                     Neuvosto antoi 14 päivänä syyskuuta 2012 komissiolle luvan aloittaa neuvottelut Israelin valtion kanssa. Neuvottelut on saatu onnistuneesti päätökseen.
                  
               
                     (5)
                  
                  
                     Euroopan yhteisöjen ja niiden jäsenvaltioiden sekä Israelin valtion välisestä assosioinnista tehtyyn Euro–Välimeri-sopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja on neuvoston päätöksen (EU) 2019/102 (3) mukaisesti allekirjoitettu unionin ja sen jäsenvaltioiden puolesta Brysselissä 20 päivänä joulukuuta 2018.
                  
               
                     (6)
                  
                  
                     Pöytäkirja olisi hyväksyttävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Euroopan yhteisöjen ja niiden jäsenvaltioiden sekä Israelin valtion välisestä assosioinnista tehtyyn Euro–Välimeri-sopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja unionin ja sen jäsenvaltioiden puolesta (4).
         
         
            2 artikla
            Neuvoston puheenjohtaja antaa unionin ja sen jäsenvaltioiden puolesta pöytäkirjan 7 artiklan 1 kohdassa määrätyn ilmoituksen, jolla unioni ja sen jäsenvaltiot ilmaisevat sitoutuvansa pöytäkirjaan (5).
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 8 päivänä huhtikuuta 2019.
            
               
                  Neuvoston puolesta
               
               
                  Puheenjohtaja
               
               F. MOGHERINI
            
         
         
            (1)  Hyväksyntä annettu 26. maaliskuuta 2019 (ei vielä julkaistu virallisessa lehdessä).
         
            (2)  EYVL L 147, 21.6.2000, s. 3.
         
            (3)  EUVL L 21, 24.1.2019, s. 1.
         
            (4)  Pöytäkirjan teksti on julkaistu Euroopan unionin virallisessa lehdessä (EUVL L 21, 24.1.2019) yhdessä sen allekirjoittamista koskevan päätöksen kanssa.
         
            (5)  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.